cyanic-selkie/wikianc huggingface dataset:
২০১৯ ক্রিকেট বিশ্বকাপ দলসমূহ
আফগানিস্তান
আফগানিস্তান ক্রিকেট বোর্ড ২২ এপ্রিল, ২০১৯ তারিখে ক্রিকেট বিশ্বকাপে অংশগ্রহণের লক্ষ্যে আফগানিস্তান ক্রিকেট দলের ১৫-সদস্যবিশিষ্ট খেলোয়াড়ের তালিকা প্রকাশ করে।
কোচ: ফিল সিমন্স
অস্ট্রেলিয়া
ক্রিকেট অস্ট্রেলিয়া কর্তৃপক্ষ ১৫ এপ্রিল, ২০১৯ তারিখে অস্ট্রেলিয়া দলের সদস্যদের তালিকা প্রকাশ করে। মূল তালিকায় ঝাই রিচার্ডসনকে অন্তর্ভুক্ত করা হলেও ৮ মে, ২০১৯ তারিখে কাঁধের আঘাতের কারণে প্রতিযোগিতা থেকে তাকে প্রত্যাহার করে নেয়া হয় ও কেন রিচার্ডসনকে তার স্থলাভিষিক্ত করা হয়।
কোচ: জাস্টিন ল্যাঙ্গার
বাংলাদেশ
বাংলাদেশ ক্রিকেট বোর্ড কর্তৃপক্ষ ১৬ এপ্রিল, ২০১৯ তারিখে বাংলাদেশ দলের ১৫-সদস্যবিশিষ্ট খেলোয়াড়ের তালিকা প্রকাশ করে।
কোচ: স্টিভ রোডস
ইংল্যান্ড
১৭ এপ্রিল, ২০১৯ তারিখে ইসিবি কর্তৃপক্ষ ১৫-সদস্যবিশিষ্ট ইংল্যান্ড দলের ১৫-সদস্যবিশিষ্ট খেলোয়াড়ের নামের তালিকা প্রকাশ করে। মূল তালিকায় অ্যালেক্স হেলসকে রাখা হলেও বিনোদনমূলক মাদক ব্যবহারের অভিযোগে নিষিদ্ধঘোষিত হওয়ায় তাকে প্রতিযোগিতা থেকে প্রত্যাহার করে নেয়া হয়। ২১ মে, ২০১৯ তারিখে ইংল্যান্ড দলে জোফ্রা আর্চার, লিয়াম ডসন ও জেমস ভিন্সকে যথাক্রমে ডেভিড উইলি, জো ডেনলি ও অ্যালেক্স হেলসের স্থলাভিষিক্ত করার কথা ঘোষণা করা হয়।
কোচ: ট্রেভর বেলিস
ভারত
বিসিসিআই কর্তৃপক্ষ ১৫ এপ্রিল, ২০১৯ তারিখে ভারত দলের ১৫-সদস্যবিশিষ্ট খেলোয়াড়ের তালিকা প্রকাশ করে। এছাড়াও, কোন খেলোয়াড়ের আঘাত পেলে সংরক্ষিত খেলোয়াড় হিসেবে আম্বতি রায়ডু, ঋষভ পান্ত, অক্ষর প্যাটেল, নবদ্বীপ সাইনি ও ইশান্ত শর্মাকে দলে রাখা হয়েছে।
নিউজিল্যান্ড
নিউজিল্যান্ড ক্রিকেট কর্তৃপক্ষ ৩ এপ্রিল, ২০১৯ তারিখে প্রথম দল হিসেবে নিউজিল্যান্ডের ১৫-সদস্যের খেলোয়াড়ের তালিকা ঘোষণা করা হয়।
কোচ: গ্যারি স্টিড
পাকিস্তান
পাকিস্তান ক্রিকেট বোর্ড ১৮ এপ্রিল, ২০১৯ তারিখে পাকিস্তান দলের ১৫-সদস্যবিশিষ্ট খেলোয়াড়ের তালিকা প্রকাশ করে। ২০ মে, ২০১৯ তারিখে দলের চূড়ান্ত খেলোয়াড়ের তালিকা ঘোষণা করা হয়। এতে ওয়াহাব রিয়াজ, মোহাম্মদ আমির ও আসিফ আলীকে যথাক্রমে জুনায়েদ খান, ফাহিম আশরাফ ও আবিদ আলীর স্থলাভিষিক্ত করা হয়।
কোচ: মিকি আর্থার
দক্ষিণ আফ্রিকা
ক্রিকেট সাউথ আফ্রিকা কর্তৃপক্ষ ১৮ এপ্রিল, ২০১৯ তারিখে দক্ষিণ আফ্রিকা দলের ১৫-সদস্যের খেলোয়াড়ের তালিকা প্রকাশ করে। মূল তালিকায় অ্যানরিখ নরকিয়া থাকলেও হাতে আঘাতের কারণে ৭ মে, ২০১৯ তারিখে তাকে দল থেকে প্রত্যাহার করে নেয়া হয় ও ক্রিস মরিসকে তার স্থলাভিষিক্ত করা হয়।
কোচ: অটিস গিবসন
শ্রীলঙ্কা
শ্রীলঙ্কা ক্রিকেট কর্তৃপক্ষ ১৮ এপ্রিল, ২০১৯ তারিখে শ্রীলঙ্কা দলের ১৫-সদস্যবিশিষ্ট খেলোয়াড়ের তালিকা প্রকাশ করে।
কোচ: চণ্ডিকা হাথুরুসিংহা
ওয়েস্ট ইন্ডিজ
কোচ: ফ্লয়েড রেইফার
জর্জ ডিকিনসন
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন জর্জ ডিকিনসন।
প্রথম-শ্রেণীর ক্রিকেট
হেনরি ডিকিনসন ও এলিজা জেন ডিকিনসন (বিবাহ-পূর্ব ম্যাকডোনাল্ড) দম্পতির সন্তান ছিলেন। ওতাগো বয়েজ হাই স্কুলের সাবেক ছাত্র ছিলেন তিনি।
১৯২১-২২ মৌসুম থেকে ১৯৪৩-৪৪ মৌসুম পর্যন্ত জর্জ ডিকিনসনের প্রথম-শ্রেণীর খেলোয়াড়ী জীবন চলমান ছিল। ১৯২৪-২৫ মৌসুমে ক্যান্টারবারি দলের বিপক্ষে খেলায় ব্যক্তিগত সেরা বোলিং পরিসংখ্যান গড়েন ১১/৮৯।
জর্জ ডিকিনসন ফাস্ট বোলার হিসেবে পরিচিতি পান। ১৯২৪-২৫ মৌসুমে নিউজিল্যান্ডের সদস্যরূপে ভিক্টোরিয়ার বিপক্ষে ক্রিকেট খেলায় অংশগ্রহণের মাধ্যমে প্রথম ডাবল অল ব্ল্যাক হবার গৌরব অর্জন করেন।
১৯২০-২১ মৌসুম থেকে ১৯৩৭-৩৮ মৌসুম পর্যন্ত ওতাগো দলের পক্ষে খেলেন। এছাড়াও, ১৯৪৩-৪৪ মৌসুমে ওয়েলিংটনের পক্ষে একটি খেলায় অংশ নিয়েছিলেন জর্জ ডিকিনসন। ১৯২৪-২৫ মৌসুমে ক্যান্টারবারির বিপক্ষে ব্যক্তিগত সেরা বোলিং পরিসংখ্যান ৬/৪৩ ও ৫/৪৬ পান। পরের মৌসুমে ওয়েলিংটনের বিপক্ষে ৭/৯০ ও ৪/৫৫ পেয়েছিলেন। নিচেরসারিতে ব্যাটিংয়ে নেমেও সফলতা পেয়েছেন। ১৯২৭-২৮ মৌসুমে ওয়েলিংটনের বিপক্ষে ১০৪ রানের একমাত্র শতরান সংগ্রহ করেছিলেন।
আন্তর্জাতিক ক্রিকেট
১৯২৭-২৮ মৌসুমে অস্ট্রেলিয়ার বিপক্ষে একটি খেলায় অংশ নেন। এরপর ১৯২৯-৩০ মৌসুমে ইংল্যান্ডের বিপক্ষে নিউজিল্যান্ডের প্রথম দুইটি আনুষ্ঠানিক টেস্টে অংশ নেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১০ জানুয়ারি, ১৯৩০ তারিখে ক্রাইস্টচার্চে হ্যারল্ড জিলিগানের নেতৃত্বাধীন সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৩২ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
প্রকৃতিগতভাবে ফাস্ট বোলার হিসেবে আবির্ভূত হয়েছেন। ১৩৪ রান খরচায় পাঁচ উইকেট পান। তন্মধ্যে, ফ্রাঙ্ক ওলিকে দুইবার আউট করার কৃতিত্ব দেখান। পরবর্তীতে দুই বছর পর ১৯৩১-৩২ মৌসুমে দক্ষিণ আফ্রিকার বিপক্ষে সর্বশেষ টেস্টে খেলতে নামেন। ১১১ রান খরচ করে তিন উইকেট লাভ করেন। তিনটি টেস্টে ৩০.৬২ গড়ে আট উইকেট পেয়েছিলেন তিনি।
রাগবি ইউনিয়নে অংশগ্রহণ
ক্রিকেট খেলার পাশাপাশি রাগবি ইউনিয়ন খেলায় দক্ষ ছিলেন তিনি। ১৯২২ সালে ‘অল ব্ল্যাকস’ নামে পরিচিত নিউজিল্যান্ড জাতীয় রাগবি দলের পক্ষে পাঁচটি খেলায় অংশ নিয়েছিলেন।
ওতাগো বয়েজ হাই স্কুলে অধ্যয়নকালীন ১৯১৮ থেকে ১৯২১ সময়কালে বিদ্যালয়ের প্রথম পঞ্চদশ রাগবি দলে ফাইভ-এইটথ অবস্থানে খেলতেন। ১৯২২ সালে নিউ সাউথ ওয়লসে নিউজিল্যান্ড রাগবি ইউনিয়ন দলের সদস্যরূপে গমন করেন। পাঁচ খেলায় অংশ নিয়ে তিনটি ট্রাইজ করেন। ১৯২২ থেকে ১৯২৪ সাল পর্যন্ত রাট ওতাগো দলের পক্ষে ১২ খেলায় অংশ নেন। এ পর্যায়ে পাঁচটি ট্রাইজ, ১১টি কনভারসন ও একটি পেনাল্টি গোল করেন। এছাড়াও, ১৯২২ সালে সাউথ আইল্যান্ডের পক্ষে খেলেছেন। ২১ বছর বয়সে প্রথম-শ্রেণীর রাগবি খেলা থেকে অবসর নেন।
ছয়জন খেলোয়াড়ের একজন হিসেবে নিউজিল্যান্ডের পক্ষে রাগবি ইউনিয়ন ও ক্রিকেট খেলেছেন। বাদ-বাকীরা হলেন - কার্লি পেজ (কেবলমাত্র টেস্ট ক্রিকেটে); ব্রায়ান ম্যাককেচনি, চার্লি অলিভার ও জেফ উইলসন (কেবলমাত্র রাগবি টেস্ট) এবং বিল কার্লসন (উভয়ক্ষেত্রেই টেস্টবিহীন)।
ব্যক্তিগত জীবন
১৭ মার্চ, ১৯৭৮ তারিখে ৭৫ বছর বয়সে লোয়ার হাট এলাকায় জর্জ ডিকিনসনের দেহাবসান ঘটে। তাইতার লন সিমেট্রিতে তার ভষ্মাধার সমাহিত করা হয়।
ঐশ্বর্য রাজ্য লক্ষ্মী দেবী শাহ
ঐশ্বর্য রাজ্য লক্ষ্মী দেবী শাহ বা রাণী ঐশ্বরিয়া (৭ নভেম্বর ১৯৪৯ - ১ জুন ২০০১) ১৯৭২ থেকে ২০০১ পর্যন্ত নেপালের রাণী ছিলেন, তাকে বড় মহারানি নামেও অভিহিত করা হত। রাণী ঐশ্বরিয়া ধ্রুপদী সৌন্দর্যের একজন মহিলা হিসাবে বিশ্বসমাদৃত ছিলেন, এবং তিনি তার চুলের স্টাইল ও পোশাক পরিধানের জন্যও জগৎবিখ্যাত ছিলেন।
শিক্ষা
রাণী ঐশ্বরিয়ার প্রাথমিক বিদ্যালয়গুলো হচ্ছে- ভারতের পশ্চিমবঙ্গের সেন্ট হেলেনস কনভেন্ট, কার্সিওং এবং সেন্ট মেরিস অব জাওয়ালাখেল। তিনি ১৯৬৩ সালে কান্তি ঈশ্বরী রাজ্য লক্ষ্মী উচ্চ বিদ্যালয় থেকে SLC পাশ করেন। এরপর তিনি ত্রিভুবন বিশ্ববিদ্যালয় অধিভুক্ত পদ্মকন্যা কলেজে ভর্তি হন এবং ১৯৬৭ সালে চারুকলায় স্নাতক পরীক্ষায় উত্তীর্ণ হন।
জন্ম ও পারিবারিক জীবন
রাণী ঐশ্বরিয়া নেপালের বিখ্যাত রানা পরিবারে জন্মগ্রহণ করেছিলেন, যারা কিনা ১০৪ বছর নেপালে শাসন করেছিল। নেপালের জেনারেল কেন্দ্র শামশের জং বাহাদুর রানা (১৯২১-১৯৮২) এবং তাঁর স্ত্রী শ্রীরাজ্য লক্ষ্মী শাহ (১৯২৬-২০০৫) এর বড় মেয়ে ছিলেন রাণী ঐশ্বরিয়া। তার দুই ভাইয়ের নাম ছিল সুরজ শামশের জং বাহাদুর রানা ও উদয় শামশের জং বাহাদুর রানা এবং দুই বোন রানী কোমল রাজ্য লক্ষ্মী দেবী শাহ; রাজকুমারী প্রক্ষ রাজ্য লক্ষ্মী দেবী শাহ।
হত্যা এবং মৃত্যু
২০০১ সালের ১ জুন রাণী ঐশ্বরিয়া, তার স্বামী রাজা বীরেন্দ্র, তাদের ছেলে রাজকুমার নীরাজন, মেয়ে রাজকুমারী শ্রুতিসহ রাজ পরিবারের মোট সাতজন সদস্যকে গুলি করে হত্যা করা হয়। অনেকের ধারণা, হত্যার মূল কারন হচ্ছে দেবযানী রানার সাথে যুবরাজ দীপেন্দ্র বীর বিক্রম শাহের প্রস্তাবিত বিয়ে নিয়ে তীব্র ঝামেলা। এই হত্যাকাণ্ডে গুলির আঘাতে রানী ঐশ্বরিয়ার মুখ এতটাই বিকৃত হয়ে গিয়েছিল যে, অন্ত্যেষ্টিক্রিয়া ও শেষকৃত্য অনুষ্ঠানের জন্যও একটি চীনামাটির মুখোশ দিয়ে তার মুখ ঢাকতে হয়েছিল।
তিলাইরাজা
তিলাইরাজা গীতিকাটি মৌলভীবাজার জেলার রাজনগর থানার কাছাড়ী গ্রাম নিবাসী রমিজ উল্লার নিকট থেকে ১৯৬৫ সালের জানুয়ারী মাসে স্ংগ্রীহিত। বাংলা একাডেমীর নিয়মিত সংগ্রাহক চৌধুরী গোলাম আকবর এটি সংগ্রহ করেন। গীতিকাটি খাসিয়া রাজা ও তার রাজ্যচুত্য হওয়ার ঘটনা নিয়ে রচিত। গীতিকাটির রচনাকাল ও রচয়ীতা যদিও অজ্ঞাত, এর নিরক্ষর গায়েন রমিজ উল্লাহ তার গ্রামবাসী নিয়ামত উল্লার কাছে শুনেন গীত করতে। এই গীতিকায় ১৭৭০ টি পঙ্‌ক্তি রয়েছে।
বাংলাদেশ–পবিত্র আসন সম্পর্ক
বাংলাদেশ-পবিত্র আসন সম্পর্ক হল বাংলাদেশ ও পবিত্র আসনের মধ্যেকার বিদেশী সম্পর্ক। পবিত্র আসনে বাংলাদেশের একজন রাষ্ট্রদূত রয়েছে (মো আব্দুল হান্নান ডিসেম্বর ২০০৯ হিসাবে), অন্যদিকে ঢাকার বারিধারার কূটনৈতিক এলাকায় পবিত্র আসনের একটি ন্যানসিচার রয়েছে। জুলাই ২০১৩ সাল থেকে আর্চবিশপ জর্জ কোচারি বাংলাদেশের অ্যাপোস্টোলিক নুনসিও হিসেবে আছেন।
তিনজন পোপ বাংলাদেশ সফর করেছেন: ১৯৭০ সালের নভেম্বরে পোপ ষষ্ঠ পিয়াস (তৎকালীন পূর্ব পাকিস্তান), ১৯৮৬ সালের নভেম্বরে পোপ জন পল দ্বিতীয় এবং নভেম্বরে ২০১৭ সালে পোপ ফ্রান্সিস। বাংলাদেশের প্রধানমন্ত্রী শেখ হাসিনা ওয়াজেদ ভ্যাটিকান সফর করেছেন।
বর্ণবাদ
বর্ণবাদ সেই দৃষ্টিভঙ্গি, চর্চা এবং ক্রিয়াকলাপ যেখানে বিশ্বাস করা হয় যে মানুষ বৈজ্ঞানিকভাবেই অনেকগুলো গোষ্ঠীতে (races) বিভক্ত এবং একই সাথে বিশ্বাস করা হয় কোন কোন গোষ্ঠী অন্য গোষ্ঠীর চেয়ে নির্দিষ্ট কিছু বৈশিষ্ট্যের জন্য উঁচু অথবা নিচু; কিংবা তার উপর কর্তৃত্ব করার অধিকারী; অথবা বেশি যোগ্য কিংবা অযোগ্য।
বর্ণবাদের সঠিক সংজ্ঞা নির্ধারণ করাটা কঠিন। কারণ, গবেষকদের মধ্যে গোষ্ঠী (race) ধারণাটি নিয়ে মতবিরোধ রয়েছে। এছাড়াও কোনটি বৈষম্য এবং কোনটি বৈষম্য নয় সেটি নিয়েও সবাই একমত নয়। বর্ণবাদ কখোনো গায়ের চামড়ার রং দিয়ে হতে পারে, কখোনো আঞ্চলিকতা দিয়ে হতে পারে, কখোনো গোত্র দিয়ে হতে পারে, কখোনো বর্ণ (caste) দিয়ে হতে পারে। কিছু কিছু সংজ্ঞা অনুসারে, কোনো মানুষের আচরণ যদি কখোনো তার জাতি বা বর্ণ দিয়ে নিয়ন্ত্রিত হয়, সেটি অন্য কারো জন্য ক্ষতিকর না হলেও তাকে বর্ণবাদ বলা হবে। অন্যান্য সংজ্ঞায় শুধুমাত্র বর্ণবাদ দিয়ে প্রভাবিত হয়ে শোষণ এবং অত্যাচার করাই বর্ণবাদ।
এফ. ডব্লিউ. ডি ক্লার্ক
থাম্ব|ফ্রেডরিক ডি ক্লার্ক এবং নেলসন ম্যান্ডেলা ১৯৯২ সালের জানুয়ারিতে দাভোসে অনুষ্ঠিত ওয়ার্ল্ড ইকোনমিক ফোরামের বার্ষিক সভায় ফ্রেদেরিক উইলেম ডি ক্লার্ক (Frederik Willem de Klerk; ১৮ মার্চ ১৯৩৬ - ১১ নভেম্বর ২০২১) দক্ষিণ আফ্রিকার বিশিষ্ট রাজনীতিবিদ হিসেবে পরিচিত ব্যক্তিত্ব। ১৯৮৯ থেকে ১৯৯৪ সাল পর্যন্ত তিনি দক্ষিণ আফ্রিকার রাষ্ট্রপতি ছিলেন। ১৯৯৩ সালে অবিসংবাদিত নেতা নেলসন ম্যান্ডেলার সাথে তিনিও শান্তিতে নোবেল পুরস্কার লাভ করেন। দক্ষিণ আফ্রিকায় গণতন্ত্রের নতুন যুগের সূচনা করেন ও শান্তিপূর্ণ সহাবস্থানের প্রেক্ষাপটে তারা এ পুরস্কারে মনোনীত হন। ১৯৯৪ থেকে ১৯৯৬ সাল পর্যন্ত তিনি উপ-রাষ্ট্রপতিরও দায়িত্ব পালন করেন। ১৯৯৭ সালে তিনি রাজনীতি থেকে অবসর নেন।
ব্যক্তিগত জীবন
ডি ক্লার্ক ১৮ মার্চ, ১৯৩৬ তারিখে দক্ষিণ আফ্রিকার জোহানেসবার্গে জন্মগ্রহণ করেন। লি ক্লার্ক এবং ডি ক্লার্ক থেকে তার নামের অংশবিশেষ যুক্ত হয়েছে। নামের এ অংশটি ফ্রান্সের প্রোটেষ্ট্যান্ট ধর্মাবলম্বী সদস্যদের মাধ্যমে দক্ষিণ আফ্রিকায় ব্যুৎপত্তি ঘটেছে। সাহিত্যে ফরাসী ও ডাচ ভাষায় এ গোত্রনামটির অর্থ দাঁড়ায় দ্য ক্লার্ক। ডি ক্লার্ক উল্লেখ করেছেন যে তিনিও ডাচ বংশোদ্ভূত। তার পূর্বপুরুষ কেপে ডাচদের মাধ্যমে ভারতীয়-দক্ষিণ আফ্রিকান হিসেবে দাসত্ব করেছেন।
ক্রুজার্সডর্প এলাকার মনুমেন্ট হাই স্কল থেকে ম্যাট্রিক পাস করেন। ১৯৫৮ সালে পটশেফস্ট্রুম বিশ্ববিদ্যালয় থেকে বিএ ও এলএলবি ডিগ্রী অর্জন করেন। স্নাতক ডিগ্রী অর্জন শেষে তিনি ট্রান্সভাল প্রদেশের ভেরেনিগিং এলাকায় আইন ব্যবসা শুরু করেন। অধ্যয়নকালীন সময়ে তিনি অ্যাটর্নি হতে চেয়েছিলেন। ছাত্রাবস্থায় তিনি ন্যাশনাল পার্টিতে যোগ দেন। ১৯৫৮ সালে পড়াশোনা শেষ করেন। পড়াশোনা শেষে ১৯৭২ সাল পর্যন্ত তিনি দলের আইনি পরামর্শক ছিলেন।
ক্লার্ক দুইবার বিয়ে করেন। মারিক উইলমসে নামীয় রমণীকে প্রথম বিয়ে করেন। এ সংসারে দুই পুত্র ও এক কন্যা সন্তান রয়েছে। পরবর্তীতে ১৯৯৮ সালে এলিতা জর্জিয়াদেস নাম্নী রমণীকে বিয়ে করে সংসারধর্ম পালন করছেন।
রাজনৈতিক জীবন
১৯৬৯ সালে ভেরেনিগিং এলাকা থেকে দক্ষিণ আফ্রিকার প্রতিনিধি পরিষদে প্রথমবারের মতো সদস্যরূপে নির্বাচিত হন। দক্ষিণ আফ্রিকার সংসদে দায়িত্বপালনকালীন সময়ে ১৯৭২ সালে পটশেফস্ট্রুমে প্রশাসকত্ব আইন বিষয়ে অধ্যাপনার প্রস্তাবনা পান। কিন্তু তিনি তা নাকচ করে দেন। ১৯৭৮ সালে ক্যাবিনেট সদস্য হন। ১৯৭৮ সালে প্রধানমন্ত্রী ভোর্স্টারের শাসনামলে ডাক, তার, সমাজকল্যাণ ও অবসরভাতাবিষয়ক মন্ত্রণালয়ের প্রধান হন। ১৯৭৮-৭৯ সালে প্রধানমন্ত্রী পি.ডব্লিউ. বোথার অধীনে ডাক, টেলিযোগাযোগ, ক্রীড়া ও বিনোদনবিষয়ক মন্ত্রী হন। ১৯৮০-৮২ সালে খনিজ ও শক্তিসম্পর্কীয়; ১৯৮২-৮৫ সালে অভ্যন্তরীণ বিষয়ক এবং ১৯৮৪-৮৯ মেয়াদকালে জাতীয় শিক্ষা ও পরিকল্পনা মন্ত্রী ছিলেন। ১৯৮২ সালে ট্রান্সভাল প্রদেশের ন্যাশনাল পার্টি প্রধান হন। প্রতিনিধি সভার মন্ত্রী সভায় সভাপতিরও দায়িত্ব পালন করেন ডি ক্লার্ক।
২০০৪ সালে তিনি নিউ ন্যাশনাল পার্টি ত্যাগ করেন। এর প্রধান কারণ ছিল আফ্রিকান ন্যাশনাল কংগ্রেসের সাথে নিউ ন্যাশনাল পার্টির একীভূতকরণ প্রক্রিয়ায় অংশ নেয়া। ডি ক্লার্ক দক্ষিণ আফ্রিকার বর্ণবাদ বৈষম্য নীতি অপসারণ ও জাতিগত সংঘর্ষ দূর করে বৈশ্বিকভাবে ব্যাপক পরিচিতি পেয়েছেন। এরফলে দক্ষিণ আফ্রিকায় বহুজাতিভিত্তিক গণতন্ত্রের সূচনা হয়। সংখ্যাগরিষ্ঠ কৃষ্ণাঙ্গ জনগোষ্ঠী তাদের ন্যায্য ভোটাধিকারসহ অন্যান্য অধিকার পায়।
সম্মাননা
ক্লার্ক ১৯৯১ সালে হুফুয়েত-বোইগনি শান্তি পুরস্কার লাভ করেন। ১৯৯২ সালে প্রিন্স অব অ্যাজটুরিয়াস অ্যাওয়ার্ড লাভ করেন। এরপর বর্ণবাদ বৈষম্য নীতি অপসারণ ও জাতিগত সহিংসতা দূর করার ক্ষেত্রে সবিশেষ অবদান রাখায় ১৯৯৩ সালে নেলসন ম্যান্ডেলার সাথে যৌথভাবে নোবেল শান্তি পুরস্কার লাভ করেন।
১৯৯৬ সাল পর্যন্ত প্রেসিডেন্ট নেলসন ম্যান্ডেলার শাসনামলে দক্ষিণ আফ্রিকার দুজন উপ-রাষ্ট্রপতির একজনরূপে দায়িত্ব পালন করেন। তিনিই সর্বশেষ শ্বেতাঙ্গ ব্যক্তি হিসেবে এ দায়িত্ব পালন করেছেন। ১৯৯৭ সালে তিনি রাজনীতি থেকে অব্যহতি নেন। ২০১১ সাল পর্যন্ত যুক্তরাষ্ট্রসহ বিভিন্ন দেশে সক্রিয়ভাবে বক্তৃতা দিয়ে আসছেন।
ফারজানা দুআ এলাহি
ফারজানা দুআ এলাহি হলেন একজন বাংলাদেশী বংশোদ্ভূত ব্রিটিশ অভিনেত্রী ও ডিস্ক জকি। তিনি হলিউড চলচ্চিত্র দ্য হান্ড্রেড ফুট জার্নির জন্য পরিচিত। এছাড়া তিনি হ্যাবিট টু আদারসের ডিজে ও রেকর্ড প্রযোজক।
প্রাথমিক জীবন
ফারজানা যুক্তরাজ্যের দক্ষিণ পূর্ব লন্ডনে জন্মগ্রহণ করেন। তিনি লন্ডনের ব্রিট স্কুল-এ পড়াশুনা করেন।
মঞ্চ ও বেতার
এলাহি ২০০১ সালে গ্রীনউইচ থিয়েটারে ফ্যামিলি টাইস মঞ্চ নাটকে অভিনয় করেন। ২০০৬ সালে তার অভিনীত মঞ্চনাটকগুলো হল বার্ন, চ্যাটরুম, সিটিজেনশিপ ও ক্যাচ. ২০০৮ সালে আউট অব জয়েন্ট থিয়েটার কোম্পানি ও ট্রাইসাইকেল থিয়েটার-এ ডেভিড এডগারের নাটক টেস্টিং দ্য ইকোতে মুনা ও জাসমিনকা চরিত্রে অভিনয় করেন।   ২০০৯ সালে হ্যাম্পস্টিড থিয়েটার-এ আতিয়া সেনগুপ্ত-এর হোয়াট ফাতিমা ডিড নাটকে আয়শা চরিত্রে অভিনয় করেন।   ২০১৩ সালে রয়্যাল কোর্ট থিয়েটার-এ ওপেন কোর্ট, দ্য প্রেসিডেন্ট হ্যাজ কাম টু সি ইউ, পিজিওনস ও আনটাইটেলড মাট্রিয়ার্চ প্লে (বা সেভেন সিস্টারস) মঞ্চনাটকে অভিনয় করেন।
২০১০ সালের জানুয়ারি মাসে এলাহি বিবিসি বেতার ৩-এ তায়েব সালিহ রচিত উপন্যাস সিজন অব মাইগ্রেশন টু দ্য নর্থ অবলম্বনে নির্মিত বেতার নাটকে হুসনা বিনতে মাহমুদ চরিত্রে কণ্ঠ দেন।
টেলিভিশন
এলাহি ২০০৪ সালে ইংল্যান্ড এক্সপেক্টস টিভি নাটকে শাহিনারা চরিত্রে অভিনয় করেন। ২০০৬ সাল থেকে ২০০৮ সাল পর্যন্ত তিনি ডক্টরস, দ্য বিল, দ্য অমিড জালিলি শো, হলবি সিটি, ইন্সপেক্টর লুইস, টিভি ধারাবাহিকে অভিনয় করেন। ২০০৯ সালে এলাহি বিবিসির ইস্টএন্ডারস সোপ অপেরায় পারভীন আব্বাসী চরিত্রে ৪টি পর্বে অভিনয় করেন। এছাড়া তিনি ২০১১ সালে সাইলেন্ট উইটনেস ২০১২ সালে বিবিসি মজায় মজায় শেখা  ও ২০১৩ সালে ব্রডচার্চ ও ২০১৪ সালে দ্য স্মোক-এ অভিনয় করেন।
চলচ্চিত্র
এলাহি ২০০৭ সালে গ্রেগ লফটিন পরিচালিত স্যাক্সন ও ২০১০ সালে মাইক নুয়েল পরিচালিত প্রিন্স অব পার্সিয়া: দ্য স্যান্ডস অব টাইম চলচ্চিত্রে অভিনয় করেন। ২০১১ সালে তিনি মিনহাজ হুদা পরিচালিত এভরিহয়্যার অ্যান্ড নোহয়্যার চলচ্চিত্রে পার্শ্বচরিত্রে অভিনয় করেন। ২০১৪ সালে রিচার্ড সি. মরিসের দ্য হান্ড্রেড ফুট জার্নি উপন্যাস অবলম্বনে নির্মিত দ্য হান্ড্রেড ফুট জার্নি চলচ্চিত্রে মাহিরা চরিত্রে অভিনয় করেন।
লায়লা বেগম
লায়লা বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
লায়লা বেগম ষষ্ঠ জাতীয় সংসদের মহিলা আসন ১৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
দেবীগঞ্জ বালিকা উচ্চ বিদ্যালয়
দেবীগঞ্জ বালিকা উচ্চ বিদ্যালয় বাংলাদেশের পঞ্চগড়ে অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৯৪ সালে প্রতিষ্ঠিত হয়। পঞ্চগড় জেলার দেবীগঞ্জ উপজেলায় অবস্থিত এই বিদ্যালয়টিতে ২৭০ জন মেয়ে অধ্যয়নরত রয়েছে। এটিতে ৬ষ্ঠ থেকে ১০ম শ্রেণি পর্যন্ত পাঠদান করা হয়।
পৌরনীতি
থাম্ব|জর্জ ড্যানহায়ারসের তৈরি "সিভিক গভর্নমেন্ট" পৌরনীতি হলো সমাজে নাগরিকদের অধিকার ও বাধ্যবাধকতার অধ্যয়ন। এটি নাগরিকতা বিষয়ক বিজ্ঞান। প্রাচীন গ্রীসে নাগরিক ও নগর রাষ্ট্র ছিল অবিচ্ছেদ্য। ঐ সময় ছোট অঞ্চল নিয়ে গড়ে উঠত নগর-রাষ্ট্র। যারা নগর রাষ্ট্রীয় কাজে সরাসরি অংশগ্রহণ করত, তাদের নাগরিক বলা হত। শুধুমাত্র পুরুষ শ্রেণী রাষ্ট্রীয় কাজে অংশগ্রহণের সুযোগ পেতে বিধায় কেবলমাত্র তাদেরকে নাগরিক বলা হত। দাস, মহিলা ও বিদেশিদের এ সুযোগ ছিলনা।
নাগরিকের আচরণ, দায়িত্ব ও কর্তব্য নিয়ে আলোচনাই হলো পৌরনীতির বিষয়বস্তু। রাষ্ট্র প্রদত্ত নাগরিকের মর্যাদাকে বলা হয় নাগরিকতা। আর রাষ্ট্রের সাথে জড়িত সবই পৌরনীতির বিষয়বস্তু। ব্রিটিশ রাষ্ট্রবিজ্ঞানী ই. এম. হোয়াইট এর মতে, "পৌরনীতি হলো জ্ঞানের সেই মূল্যবান শাখা, যা নাগরিকের অতীত, বর্তমান ও ভবিষ্যৎ এবং স্থানীয়, জাতীয় ও আন্তর্জাতিক পর্যায়ে মানবতার সাথে জড়িত সকল বিষয় নিয়ে বিস্তারিত আলোচনা করে"।
বর্তমানে একদিকে নাগরিকের ধারণার পরিবর্তন ঘটেছে, অন্যদিকে নগর-রাষ্ট্রের স্থলে বৃহৎ আকারের জাতি রাষ্ট্র প্রতিষ্ঠিত হয়েছে।
পিঁপড়া পাখি
'এন্টবার্ড (পিঁপড়া পাখি) মধ্য ও দক্ষিণ আমেরিকায়, মেক্সিকো থেকে আর্জেন্টিনা পর্যন্ত পাওয়া যায়। ২০০ রকমের এন্টবার্ড পাওয়া যারা যারা বিভিন্ন নামে পরিচিত যেমন এন্টশ্রাইকস, এন্টরেনস, এন্টভাইরিয়োস, ফায়ার আইস, বেয়ার আইস এবং বুশ বার্ডস।
বিস্তার এবন বাসস্থান
এন্টবার্ডদের প্রধানত নিওট্রপিক্যাল অঞ্চলে দেখতে পাওয়া যায়। সামান্য কিছু প্রজাতি দক্ষিণ মেক্সিকো এবং উত্তর আর্জেন্টিনায় পাওয়া যায়। ব্যারড এন্টশ্রাইকের মত কিছু প্রজাতি দক্ষিণ ও মধ্য আমেরিকায় পাওয়া যায় এবং এশ-থ্রোটেড এন্টরেন এর মত প্রজাতি খুব বেশি বিস্তৃত নয়।
এন্টবার্ড রা প্রধানত রেইনফরেন্টস সংলগ্ন আর্দ্র নিম্নভুমির কাছাকাছি বাস করে। সব থেকে বেশি সংখ্যক পিপড়া পাখির প্রজাতি পাওয়া যায় আমাজন বেসিনে। ব্রাজিল, কলাম্বিয়া, বলিভিয়া এবং পেরু সংলগ্ন একটি নির্দিষ্ট অংশে ৪৫ জাতের পিপড়া পাখির সন্ধান পাওয়া গেছে। মেক্সিকোতে শুধু মাত্র ৭ প্রজাতির পিপড়া পাখি পাওয়া যায়।
স্বভাব
পিপড়া পাখি দিবাচর, তারা খাবার খাওয়া, ডিম পাড়া, ওড়া সবই দিনের বেলায় করে। অনেক পিপড়া পাখি প্রজাতি সূর্যের আলো প্রবেশে বাধা পায় এরকম জংগলের মধ্যে প্রবেশ করে না। পিপড়া পাখিরা পিঁপড়া শিকারের সময়ে ডানার সাহায্যে ঝেড়ে নেয়। ধারণা করা হয় পালকের পরজীবি ঝেড়ে ফেলতে এবং খাবার থেকে বিস্বাদ পদার্থ সরিয়ে ফেলতে এরকম করে থাকে।
গলনের অভ্যন্তরীণ তাপগতীয় বিভব
গলনের অভ্যন্তরীণ তাপগতীয় বিভব বলতে কোনও পদার্থকে কঠিন অবস্থা থেকে তরল অবস্থায় রূপান্তর করতে যে পরিমাণ শক্তি প্রয়োগ করতে হয় কিংবা তরল থেকে কঠিন অবস্থায় রূপান্তর করতে যে পরিমাণ শক্তি নির্গত হয়, তাকে বোঝায়। একে মাঝে মাঝে গলনের সুপ্ততাপ বা গলনের প্রমিত অভ্যন্তরীণ তাপগতীয় বিভব পরিবর্তন বলা হয়। যে তাপমাত্রায় এই প্রক্রিয়াটি সংঘটিত হয় তাকে গলনাংক বলা হয়। এ ব্যাপারটি তাপমাত্রার মাপনীতে সরাসরি ধরা পড়ে না। যেমন বরফ শূন্য ডিগ্রি সেলসিয়াস তাপমাত্রায় একটি নির্দিষ্ট পরিমাণ তাপশক্তি শোষণ করে তবেই ঐ একই শূন্য ডিগ্রি সেলসিয়স তাপমাত্রায় পানিতে বা জলে পরিণত হয়। তাপমাত্রার পরিবর্তন না হলেও শক্তি শোষিত হতে কঠিন থেকে তরল দশান্তর ঘটে। এক্ষেত্রে শূন্য ডিগ্রি সেলসিয়াস হল বরফের গলনাংক।
সাধারণ কিছু পদার্থের গলনের অভ্যন্তরীণ তাপগতীয় বিভবের প্রামাণ্য মান
thumb|right|150px|তৃতীয় পর্যায়ে গলনের অভ্যন্তরীণ তাপগতীয় বিভব পরিবর্তন। thumb|right|150px|Standard enthalpy change of fusion of period two of the [[periodic table of elements.]] এই মানগুলি সিআরসি'র Handbook of Chemistry and Physics, ৬২তম সংস্করণ থেকে নেয়া হয়েছে। এই সারণিতে ব্যবহৃত ক্যাল./গ্রাম এবং কেজে/কেজি'র মধ্যে মান পরির্বতনে হিসাব করা হয়েছে তাপ-রাসায়নিক ক্যালরি (thermochemical calorie) (calth) = 4.184 জুল, যদিও আন্তর্জাতিক বাষ্প সারণি ক্যালরি (calINT) = 4.1868 জুল হিসাব করা হয়।
জালিয়া ছড়া নদী
জালিয়া ছড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জালিয়া ছড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩১।
নীল কুঠি
নীলকুঠি নীল বাণিজ্য ও ব্যবস্থাপনার জন্য ব্রিটিশ ইস্ট ইন্ডিয়া কোম্পানি নির্মাণ করেছিল। এটি দুলালপুর সড়কের মুঘল সেতু পাশে একটি দোতলা কাঠামো বিশিষ্ট বাংলাদেশের সোনারগাঁও এর পানামের উত্তরে অবস্থিত। কাঠামোটি কাছাকাছি জনসংখ্যা থেকে দূরে অবস্থিত।
বৈশিষ্ট্য
কাঠামোতে মুঘল এবং স্থানীয় অলংকারিক বৈশিষ্ট্যের সংমিশ্রণ রয়েছে। ভবনটির সামনে একটি আঙ্গিনা রয়েছে, যা নীল পাউডার প্যাকেজিং এবং প্রক্রিয়াকরণের জন্য ব্যবহৃত হতো এবং আশেপাশের কক্ষগুলি সংরক্ষণাগার হিসেবে ব্যবহৃত হতো। সামনের ভবনটি একটি অফিস হিসাবে ব্যবহৃত হতো। প্রধান প্রবেশদ্বারটি রাস্তার উপর এবং আরেকটি প্রবেশদ্বার উত্তর দেয়ালের মাঝখানে অবস্থিত। প্রবেশের পাশে উপরের তলার সিঁড়ি। উপরের তলায় সংরক্ষণাগারের উদ্দেশ্যে একটি মেজানিন রয়েছে।
বালবীর
বালবীর হলো হিন্দি ভাষার একটি জনপ্রিয় ফ্যান্টাসি টেলিভিশন ধারাবাহিক। দেব যোশী এতে বালবীর চরিত্রে অভিনয় করেছেন। ৮ অক্টোবর ২০১২ সাব টিভি তে সম্প্রচার হওয়া শুরু হয় এবং ৪ নভেম্বর ২০১৬ শেষ হয়।  হিন্দি ছাড়াও বাংলা ভাষায় ডাব করিয়ে বর্তমানে সনি আট চ্যানেলে প্রচারিত হচ্ছে।
আয়শে সুলতান (চতুর্থ মুরাদের স্ত্রী)
আয়শে সুলতান ( অটোমান তুর্কি: عایشه سلطان‎; c. ১৬৮০) সুলতানের চতুর্থ মুরাদের স্ত্রী ছিলেন।তিনি তাঁর একমাত্র হাসেকি সুলতান এবং কায়া সুলতানের মা।
জীবনী
১৬৩৩ সালে আয়শে প্রতিদিন ২০০০ এস্পার ভাতা গ্রহণ করতেন।এটা মুরাদের শাসনকালে সাধারণ ভাতা বৃদ্ধির সঙ্গে জড়িত। মুরাদের পুরো শাসনযুড়ে তিনি এই ভাতা গ্রহণ করতেন।এই ভাতা নিয়েই তিনি অগ্রগতি শুরু করেন।কিছুদিন পর মুরাদের দ্বিতীয় হাসেকি হেরেমে উপস্থিত হন।
জনপ্রিয় সংস্কৃতি
বিখ্যাত তুর্কি টিভি সিরিজ সুলতান সুলেমান:কোসেম-এ আয়শে সুলতানকে চিত্রিত করেছেন বিখ্যাত অভিনেত্রী লেয়লা ফেরায়ে।
আখরুজ্জামান
নির্বাচনী ফলাফল
তিনি ২০১১ ও ২০১৬ সালে ভারতীয় জাতীয় কংগ্রেসের মনোনয়নে রঘুনাথগঞ্জ বিধানসভা কেন্দ্রের বিধায়ক হিসেবে নির্বাচিত হন।
রাজনৈতিক দল
তিনি পূর্বে ভারতীয় জাতীয় কংগ্রেসের রাজনীতির সাথে যুক্ত থাকলেও পরবর্তীতে সর্বভারতীয় তৃণমূল কংগ্রেসে যোগ দেন।
ইসলামে মধ্যমপন্থা
শব্দতত্ত্ব
ওয়াসাত, যা ওয়াসাতিয়াহ হিসেবেও পরিচিত (وسطية) হল একটি আরব শব্দ যার অর্থ মধ্যম, মাঝারি, কেন্দ্রীয়, ভারসাম্যপূর্ণ‌। কাসদ্ (قصد) বা ইকতিসাদ (الاقتصاد) শব্দটিও কুরআন ও হাদীসে মধ্যমপন্থা, পরিমিত ব্যয়, মিতব্যয়, সঞ্চয় অর্থে ব্যবহৃত হয়েছে, যদিও ক্বাসদ শদটির আরও অর্থ রয়েছে নিয়ত, লক্ষ্য, সংকল্প, উদ্দেশ্য, সরল পথ ইত্যাদি বাস্তবে করা সম্ভব এমন কাজের ইচ্ছা ইত্যাদি এবং ইক্বতিসাদ শব্দটি আধুনিক আরবিতে অর্থনীতি অর্থে ব্যবহৃত হয়। যেমনঃ সূরা নাহলের (১৬) ৯ম আয়াতে, সূরা মা'ইদাহর (৫) ৬৬ আয়াতে, সূরা তওবার (৯) ৪২ আয়াতে, সূরা লূকমানের (৩১) ১৯ ও ৩২ আয়াতে, এবং সূরা ফাতিরের (৩৫) ৩২ আয়াতে। এছাড়া ইত্তিদাল ও সাদ্দাদ শব্দ দুটোও হাদীসে মধ্যমপন্থা অর্থে এসেছে, সাদ্দাদ (السداد) শব্দটি অধিকবার ব্যবহৃত হয়েছে, এবং এর একাধিক অর্থ রয়েছে, তা হলো, সঠিক করা, সোজা করা, ঋণ পরিশোধ করা, ছিদ্র বন্ধ করা, কর্ম সম্পাদন করা ইত্যাদি। এর বিশেষ্যরূপ তাসদীদ (التسديد) এর আভিধানিক অর্থ হলো পরিশোধকরণ, দৃষ্টিকে (বা দূরবীণকে) একটি নির্দিষ্ট দিকে নির্দেশ করণ, নিশানায় তীর ন্ছুড়ে লক্ষ ভেদ করা। হাদীসে অনেক স্থানে "সাদ্দিদু ওয়া ক্বারীবু" (سَدِّدُوا وَقَارِبُوا) কথাটি এসেছে যার তর্জমা বা অনুবাদ হিসেবে "সোজা সঠিক পথে চলা বা মধ্যমপন্থা অবলম্বন করা ও নিকটবর্তী হওয়া" বলা হয়েছে, আবার জামাআতের নামাজের বা সালাতের কাতার সোজা করার জন্য ইমাম ও খতীবের নির্দেশনা হিসেবেও এই কথাটি ব্যবহৃত হয়, এবং বাংলাদেশে নামাজের কাতার সোজা করার সময় মূল আরবি কথাটির পরিবর্তে তর্জমা হিসেবে কাতার সোজা করে দাড়ানো, ফাঁকা স্থানগুলো পূর্ণ করা ও কাছাকাছি আসার কথা বলা হয়। সালিহ আল মুনাজ্জিদ বলেন, "দ্বীনে মধ্যপন্থার অর্থ হল কেউ বাড়াবাড়ি না করে এবং আল্লাহ কর্তৃক নির্ধারিত সীমা অতিক্রম না করে এবং কেউ এটিকে অবহেলা না করে এবং আল্লাহ কর্তৃক নির্ধারিত সীমা থেকে পিছিয়ে না থাকে। দ্বীনে মধ্যপন্থা মানে নবী সাল্লাল্লাহু আলাইহি ওয়াসাল্লামের আদর্শ অনুসরণ করা। অতিরঞ্জন মানে তার চেয়ে বেশি কিছু করার চেষ্টা করা, আর অবহেলা মানে সেই পর্যায়ে না পৌঁছানো।" এছাড়াও আরো দুটি শব্দ রয়েছে যা হল ইসতিতাআত বা ইসতিতাআহ (استطاعه) যার অর্থ সাধ্য, এবং ঊস'(উন) (وُسْع ঊস্‌'(উ্বন)) যার অর্থ সামর্থ্য, সাধ্য, ক্ষমতা, শক্তি, প্রাচুর্য, প্রশস্ততা, ধারণক্ষমতা।
ইসলামে মধ্যমপন্থার বিপরীত হলো বাড়াবাড়ি, সীমালঙ্ঘন, অতিরঞ্জন, কঠিন করা, কোরআনে এসেছে বাগীঈ (بغي) হিসেবে, হাদীসে যে শব্দগুলো এসেছে তা হলো গুলু (غُلُوَّ), গালাবা (غَلَبَ), তানাত্তা'ঊ (تَنَطِّعُوْ), মুবাল্লাগাত (مبالغة)।
ওয়াসাত হিসেবে
"এমনিভাবে আমি তোমাদেরকে মধ্যপন্থী সম্প্রদায় করেছি যাতে করে তোমরা সাক্ষ্যদাতা হও মানবমন্ডলীর জন্যে এবং যাতে রসূল সাক্ষ্যদাতা হন তোমাদের জন্য। আপনি যে কেবলার উপর ছিলেন, তাকে আমি এজন্যই কেবলা করেছিলাম, যাতে একথা প্রতীয়মান হয় যে, কে রসূলের অনুসারী থাকে আর কে পিঠটান দেয়। নিশ্চিতই এটা কঠোরতর বিষয়, কিন্তু তাদের জন্যে নয়, যাদেরকে আল্লাহ পথপ্রদর্শন করেছেন। আল্লাহ এমন নন যে, তোমাদের ঈমান নষ্ট করে দেবেন। নিশ্চয়ই আল্লাহ, মানুষের প্রতি অত্যন্ত স্নেহশীল, করুনাময়।"
- আল-বাকারা, ২: ১৪৩
- আল-কলম ৬৮:২৮
কাসদ হিসেবে
"আর সরল/মধ্যম (কাসদ) পথ আল্লাহ্‌র কাছে পৌছায়, কিন্তু পথগুলোর মধ্যে বাঁকা পথও আছে। আর তিনি ইচ্ছে করলে তোমাদের সবাইকেই সৎপথে পরিচালিত করতেন।"
- An-Nahl 16:9
- Mayidah 5:66
"যদি সহজে সম্পদ লাভের আশা থাকত ও সফর সহজ/মধ্যম (কাসদ) হত তবে তারা অবশ্যই আপনার অনুসরণ করত, কিন্তু তাদের কাছে যাত্রাপথ সুদীর্ঘ মনে হল। আর অচিরেই তারা আল্লাহ্‌র নামে শপথ করে বলবে, ‘পারলে আমরা নিশ্চই তোমাদের সাথে বের হতাম।‘ তারা তাদের নিজেদেরকেই ধ্বংস করে। আর আল্লাহ্‌ জানেন নিশ্চয় তারা মিথ্যাবাদী"
- At-Tawbah 9:42
"আর তুমি তোমার চলার ক্ষেত্রে মধ্যপন্থা (কাসদ) অবলম্বন কর এবং তোমার কণ্ঠস্বর নিচু করো; নিশ্চয় সুরের মধ্যে গর্দভের সুরই সবচেয়ে অপ্রীতিকর।"
- Luqman 31:19
"আর যখন তরঙ্গ তাদেরকে আচ্ছন্ন করে ছায়ার মত, তখন তারা আল্লাহকে ডাকে তাঁর আনুগত্যে একনিষ্ঠ হয়ে। অতঃপর যখন তিনি তাদেরকে উদ্ধার করে স্থলে পৌঁছান তখন তাদের কেউ কেউ মধ্যমপন্থা/হকপন্থা/সঠিকপন্থা (কাসদ) গ্রহণ করে থাকে; আর শুধু বিশ্বাসঘাতক, কাফির ব্যক্তিই আমাদের নিদর্শনাবলীকে অস্বীকার করে।"
- Luqman 31:32
"তারপর আমরা কিতাবের অধিকারী করলাম তাদেরকে, যাদেরকে আমাদের বান্দাদের মধ্য থেকে আমরা মনোনিত করেছি; তবে তাদের কেউ নিজের প্রতি অত্যাচারী, কেউ মধ্যমপন্থী/সরলপন্থী (মুকতাসিদ) এবং কেউ আল্লাহর ইচ্ছায় কল্যাণের কাজে অগ্রগামী। এটাই তো মহাঅনুগ্রহ"
- Fatir 35:32
হাদিস
- বুখারী: ৩৯
"আবদুল আযীয ইবনু আবদুল্লাহ ... আয়িশা থেকে বর্ণিত। রাসুলুল্লাহ সাল্লাল্লাহু আলাইহি ওয়াসাল্লাম বলেছেনঃ তোমরা ঠিকভাবে ও মধ্যমপন্থায় (সাদ্দাদু ওয়া ক্বারিবু) নেক আমল করতে থাক। আর জেনে রাখ যে, তোমাদের কাউকে তার আমল বেহেশতে নেবে না এবং আল্লাহর কাছে সবচেয়ে বেশি প্রিয় আমল হলো, যা নিয়মিত করা হয়। তা অল্পই হোক না কেন।"
- বুখারী, অধ্যায়: ৬৮, হাদীস: ৬০২০
"নবী সাল্লাল্লাহু আলাইহি ওয়াসাল্লাম আমাকে বললেন,) ‘‘আমি কি এই সংবাদ পাইনি যে, তুমি দিনে রোযা রাখছ এবং রাতে নফল নামায পড়ছ?’’ আমি বললাম, ‘সম্পূর্ণ সত্য, হে আল্লাহর রাসূল!’ তিনি বললেন, ‘‘পুনরায় এ কাজ করো না। তুমি রোযাও রাখ এবং (কখনো) ছেড়েও দাও। নিদ্রাও যাও এবং নামাযও পড়। কারণ তোমার উপর তোমার দেহের অধিকার আছে। তোমার উপর তোমার চক্ষুদ্বয়ের অধিকার আছে। তোমার উপর তোমার স্ত্রীর অধিকার আছে এবং তোমার উপর তোমার অতিথির অধিকার আছে।"
- সহীহ আল বুখারী, খণ্ড ৭, হাদীস ১২৭
"তোমরা সরল পথে থাকো, মধ্যমপন্থা অবলম্বন কর (সাদ্দাদু ওয়া ক্বারিবু) সকাল-সন্ধ্যায় চল (ইবাদত কর) এবং রাতের কিছু অংশে। আর তোমরা মধ্যমপন্থা অবলম্বন কর(ক্বাসদ), মধ্যমপন্থা অবলম্বন কর (ক্বাসদ), তাহলেই গন্তব্যস্থলে পৌঁছে যাবে।"
- সহীহ আল বুখারী, খণ্ড ৮, হাদীস ৪৭০
"আদম ... আবূ হুরায়রা থেকে বর্ণিত। তিনি বলেনঃ রাসুলুল্লাহ সাল্লাল্লাহু আলাইহি ওয়াসাল্লাম বলেছেনঃ কস্মিনকালেও তোমাদের কাউকে নিজের আমল নাজাত দেবে না। তাঁরা বললেনঃ ইয়া রাসুলাল্লাহ! আপনাকেও না? তিনি বললেনঃ আমাকেও না। তবে আল্লাহ তা'আলা আমাকে রহমাত দিয়ে ঢেকে রেখেছেন। তোমরা যথারীতি আমল কর, ঘনিষ্ঠ হও (সাদ্দাদু ওয়া ক্বারিবু)। তোমরা সকালে, বিকালে এবং রাতের শেষাংশে আল্লাহর কাজ কর। মধ্যমপন্থা অবলম্বন কর (ক্বাসদ)। আকড়ে ধর মধ্যমপন্থাকে (ক্বাসদ), অবশ্যই সফলকাম হবে।আর তোমাদের মধ্যে কেউ যেন মৃত্যু কামনা না করে। কেননা, সে ভাল লোক হলে (বয়স দ্বারা) তার নেক ‘আমাল বৃদ্ধি হতে পারে। আর খারাপ লোক হলে সে তাওবাহ করার সুযোগ পাবে।"
"আব্দুল্লাহ বিন আব্বাস কর্তৃক বর্ণিত, আল্লাহর নবী সাল্লাল্লাহু আলাইহি ওয়াসাল্লাম বলেন, নিশ্চয় উত্তম আদর্শ, সুন্দর বেশভূষা এবং মধ্যমপন্থা (ইক্বতিসাদ) নবুঅতের পঁচিশ ভাগের একটি ভাগ।"
- আবূ দাঊদ ৪৭৭৮, তিরমিযী ২০১০
"হাকাম বিন হাযন কুলাফী থেকে বর্ণিত, রাসূলুল্লাহ সাল্লাল্লাহু আলাইহি ওয়াসাল্লাম বলেছেন, হে মানব সকল! তোমাদেরকে যে সকল কর্মের আদেশ করা হয়, তার প্রত্যেকটাই পালন করতে তোমরা কক্ষনই সক্ষম হবে না। তবে তোমরা মধ্যমপন্থা অবলম্বন কর (সাদ্দাদু ওয়া ক্বারিবু) এবং সুসংবাদ নাও।"
- আহমাদ ১৭৮৫৬, আবূ দাঊদ ১০৯৮, সহীহুল জামে’ ৭৮৭১
"হান্নাদ (রহঃ) .... জাবির রাদিয়াল্লাহু আনহু থেকে বর্ণনা করেন যে, নবী সাল্লাল্লাহু আলাইহি ওয়াসাল্লাম ইরশাদ করেন তোমাদের কেউ যখন সিজদা করবে তখন সে যেন মধ্যপন্থা অবলম্বন করে (ইয়া'তাদ্বিল) এবং কুকুরের মত কনুই পর্যন্ত হাত যেন বিছিয়ে না রাখে।"
- ইবনু মাজাহ ৮৯১, তিরমিজী হাদিস নম্বরঃ ২৭৫
গুরুত্ব
মানুষ সমাজবদ্ধ জীব, সমাজ ছাড়া মানুষ বাঁচতে পারে না, চলতে পারে না। সমাজের প্রতিটি সদস্য কে নিয়ে মানুষের বসবাস, একে অন্যের ওপর নির্ভরশীল, আল্লাহ ছাড়া প্রতিটি সৃষ্টিকে আল্লাহ কারো না কারো উপর নির্ভরশীল করেছেন, একের কাছে অন্যের প্রয়োজনে আছে। অধিকার আছে, দায়িত্ব আছে, কাজ আছে, পাওনা আছে, অধিকার আদায় দায়িত্ব পালন এর মধ্যে ভারসাম্য রক্ষা করতে হবে ,তাহলে ব্যক্তি সফল হবে, সমাজ সুন্দর হবে ,মানুষ উপকার পাবে, দেশ গড়াসহজ হবে, এই ভারসাম্য পূর্ণ জীবন মানুষকে দুনিয়ায় শান্তি ও আখেরাতে মুক্তি দিবে, এমন একটি জীবন গড়ে তোলার জন্য ইসলাম মধ্যমপন্থা অবলম্বনের গুরুত্ব দিয়েছে।
তাস
তাস বিশেষত ভারি কাগজ, পাতলা পিচবোর্ড, প্লাস্টিক প্রলিপ্ত কাগজ বা পাতলা প্লাস্টিক দ্বারা নির্মিত কাগজের টুকরো বিশেষ যাতে আলাদা কতগুলো সতন্ত্র চিহ্ন অঙ্কিত থাকে এবং এগুলো তাসখেলায় ব্যবহৃত হয়। ব্যবহারের সুবিধার্থে তাসের আকার সাধারণত করতলের সমান রাখা হয়।
তাসের একটি সম্পূর্ণ সেটকে ইংরেজিতে প্যাক বা ডেক ও অন্যসব ভাষায় সেট বলে এবং খেলার সময় তাসের উপসেটকে সাধারণত হ্যান্ড বা হাত বলা হয়। তাসের একটি সেট বিভিন্ন রকমের খেলা খেলতে ব্যবহৃত হতে পারে, নানান রকম উপাদান দক্ষতা ও সুযোগ সহ, টাকার জন্যেও তাসের ব্যবহার হয় (যেমঃ কাসিনোতে জুজু ও ব্লাকজ্যাক)। তাসের পাত্তি বিভ্রম সৃষ্টি, তাসের ঘর তৈরি, ভাগ্যগণনা ও স্মৃতি ক্রীড়া খেলা ইত্যাদিতে ব্যবহৃত হয়।
একটি সেটের প্রতিটি তাসের সম্মুখে (অথবা সোজা দিকে) আলাদা আলাদা চিহ্ন অঙ্কিত থাকে এবং খেলার নিয়ম অনুযায়ী সেগুলোর ব্যবহার নির্ধারণ করা হয়। একটি সেটের প্রতিটি তাসের উল্ট দিক অভিন্ন রাখা হয়, যাতে তাসটি কী চিহ্নের তা না বোঝা যায়। সাধারণত প্রত্যেক তাস মসৃণ হয়; তবে, অন্ধ মানুষদের জন্য সংখ্যা ও চিহ্নরূপ বুঝার সুবিধার্থে ব্রেইল ব্যবহার করা হয়।
উৎসর্গকৃত তাসখেলার জন্য আলাদা সেট থাকে যা শুধুমাত্র নির্দিষ্ট খেলায় ব্যবহৃত হয়। এই নিবন্ধে বর্ণীত তাসগুলো বিভিন্ন খেলায় ব্যবহৃত হয় এবং সবগুলোরই সাধারণ উৎপত্তি মূল মামলুক মিসরের মান্য সেট থেকে। একটি সেট চার রকমের চিহ্নেরূপে (Suit) বিভক্ত, প্রত্যেক চিহ্নেরূপে তিনটি ফেস পাত্তি ও সাংখ্যিক পাত্তি অথবা পিপ পাত্তি থাকে।
প্রাথমিক ইতিহাস
পাণ্ডিত্যপূর্ণ ঐক্যমত্য যে তাসের উৎপত্তি সাম্রাজিক চীনে হয়েছিল।  সেগুলো সর্বপ্রথম তাং রাজবংশের (৬১৮-৯০৭) সময় ৯ম শতাব্দীর প্রথম দিকে উদ্ভাবিত হয়েছিল।   এবং ২৯ খেলার জনক কারলস্‌ বিদ্যুৎ। তিনি ৯ম শতাব্দীর মধ্যভাগে তাসের এই খেলাটি আবিস্কার করেন।
পারস্য ও ভারত
পারস্য দেশে তাসের আগমনকাল সম্পর্কে জানা যায় না। তবে হতে পারে সিল্ক রোড অথবা ১৩য় শতাব্দীকালে মোঙ্গলদের হাত ধরে পারস্যে তাসের আগমণ ঘটে। পার্শি তাসে, গানজেফা বা গানজাফা নামে পরিচিত, যেখানে আটপ্রকার চিহ্নরূপ (suit) বর্তমান। ১৬ শতাব্দীর প্রথমদিকে মুঘলগণ ভারতে তাসের আবির্ভাব ঘটান, তখন ভারতেও তাসকে গানজাফা বলা হত।
ইউনিকোড প্রতীক
29 Cards rules:
———29 কার্ডের খেলা——— ১। খেলোয়াড় এবং কার্ডঃ টুয়েন্টি নাইন খেলতে চারজন বন্ধুর দরকার। দুজনের দুটি গ্রুপে বিভক্ত হয়ে খেলাটি খেলতে হবে। একি দলের দুজন মুখোমুখি বসতে হবে। এভাবে চারজন গোল হয়ে বসে খেলা শুরু করবেন।
২। ৫২টি কার্ড থেকে ৩২টি কার্ড ব্যবহার করা হয় খেলার জন্যে। প্রতিটি গ্রুপ থেকে ৮টি করে কার্ড নেয়া হয়। অর্থাৎ ডায়মন্ড, হার্টস, স্পেড এবং ক্লাবস এর গ্রুপে
J > 9 > A > 10 > K > Q > 8> 7 এ আটটি করে কার্ড খেলার জন্যে নেয়া হবে। এদের পাওয়ার উপরের ক্রমিক অনুসারে। বাকী কার্ডগুলর মদ্ধ্যে ২ থেকে ৫ পর্যন্ত কার্ড ট্রাম কার্ড । দেখানোর জন্যে ব্যবহার করা হবে। এগুল স্তুপ করে মাঝখানে রেখে দিতে হবে। আর একটি করে রেড এবং ব্ল্যাক কালারের ৬ নম্বর কার্ডটি দুটি গ্রুপের স্কোর রাখার জন্যে ব্যবহার হবে। অর্থাৎ ডায়মন্ড এবং ক্লাবস পাবে একটি গ্রুপ হার্টস এবং স্পেড পাবে অপর গ্রুপ।
৬ নং কার্ডদুটি ফেস টু ফেস করে ট্রাম কার্ড এর দুপাশে রেখে দিতে হবে। উল্লেখ্য ট্রাম কার্ডকে কালার কার্ড ও বলা হয়।
৩। খেলার লক্ষ্য হল পয়েন্ট কার্ডগুল জিতে নেয়া। এখন দেখে নেই কোন কার্ডের কত পয়েন্ট।
J =তিন পয়েন্ট
9 =দুই পয়েন্ট
(কোন সেটে ট্রাম না থাকলে সর্বচ্চ পয়েন্ট দেয়া খেলোয়াড় সেটটি জিতবেন। এক্ষেত্রে একই সেটের 7, J 10, এবং A এর মাঝে J পাবে।)
৪।
কল এবং খেলাঃ খেলাটি ঘড়ির কাটা অনুসারে খেলতে হবে। এর বিপরীতেও খেলা যায়। যে কোন একজন সাফল করবেন ৩২টি কার্ড। এবং তার ডানের খেলোয়াড় তা কেটে দিবেন। এরপর চারটি করে কার্ড চারজনকে দিতে হবে। সেই কার্ড দেখে সাফল কারী খেলোয়াড় কল করবেন। সর্বনিম্ন ১৬ বলে তিনি কল করতে পারেন। ধরা যাক বি এবং সি দুটি দল। বি দলের ১ম খেলোয়াড় সাফল করেছিল। সে ১৬ কল করল। সি দলের ১ম খেলোয়াড় কল নিতে চাইলে তাকে ১৭ বলে কল নিতে হবে। এখন বি দলের খেলোয়াড় কল নিজের কাছে রাখতে চাইলে বলবেন “আছি”। অর্থাৎ ১৭তে তিনি কল রাখছেন। সি দল খেলাটি নিতে চাইলে এভাবে তাকে কল বাড়াতে হবে। ধরাযাক সি দলের ১ম খেলোয়াড় কল বাড়াতে চাইছেন না। তাহলে তিনি পাস বলবেন। এখন বি দলের ২য় খেলোয়াড় কল নিতে চাইলে ১৮ বলে কল নিতে পারেন। এক্ষেত্রে বি দলের ১ম খেলোয়াড় আর কল রাখতে পারবেন না। তখন বি দলের ২য় খেলোয়াড় এবং সি দলের ২য় খেলোয়াড় এর মাঝে বিড হবে। সি দলের ২য় খেলোয়াড় কল নিতে চাইলে তাকে ১৯ বিড করতে হবে। বি দলের ২য় খেলোয়াড় ১৯ এ কল রাখতে চাইলে বলবেন আছি, আর না চাইলে পাস বলবেন। তখন সি দলের কাছে কল্ থাকবে। এখন বি দলের প্রথম খেলোয়াড় কল নিতে চাইলে তাকে বিড বাড়াতে হবে। যে দলের কাছে কল থাকবে সে দলের খেলোয়াড় আছি বলে তার কাছে কল রাখতে পারবেন। অন্যদল কল নিতে চাইলে তাকে অবশ্যই বিড বাড়াতে হবে। এভাবে বিড বাড়াতে বাড়াতে ২৯ পর্যন্ত যাওয়া যায়। সবাই পাস করে দিলে সর্বচ্চ বিডার খেলাটি পাবেন। এবং তিনি স্তুপকৃত (২থেকে ৫ পর্যন্ত কার্ডের) থেকে ট্রাম করবেন। তারপর নিম্নমুখি করে সবগুল কার্ডের নিচে রেখে দিবেন যাতে বাকী তিনজন দেখতে না পায়।
ডাবল রিডাবলঃ বিডের সময় গেমের পয়েন্ট থাকে ১। এখন কেউ এ পয়েন্টকে ২ অথবা চার করতে চাইলে ডাবল রিডাবল দিতে পারেন। প্রথম কল কারী ডাবল দিতে পারবেন না। ধরা যাক বি দলের ১ম খেলোয়াড় ১৬ বলল। সি দলের খেলোয়াড় বলতে পারেন ১৭ তে ডাবল। এখন ১ম খেলোয়াড় চাইলে ১৭তে রিডাবল দিতে পারেন অথবা ডাবলে আছি বলে কল রাখতে পারেন। বি দলের প্রথম খেলোয়াড় যদি পাস করে দেন। তাহলে সি দলের খেলোয়াড় ১৮ বলে ডাবলকে সিঙ্গেল করে দিতে পারেন অথবা রিডাবল বলতে পারেন। এভাবে সর্বচ্চ বিডের খেলোয়াড় কলটি পাবেন এবং ট্রাম বা কালার করবেন।রিডাবল ডাক যদি নো পিট হয় তবে ৫ (+) হবে।তুলতে না পারলে ৫(-) হবে।
৫। খেলাঃ যিনি কার্ড দিবে তার পরের জন খেলা শুরু করবে। তারপর সবাই তা ফলো করবে। যদি কেউ কার্ড ফলো করতে না পারেন। তাহলে তাকে অবশ্যই ট্রাম দেখতে চাইতে হবে। ট্রাম দেখার সময় যদি কারো কাছে ট্রামের কিং এবং কুইন থাকে। তবে তিনি ম্যারেজ বলবেন। তাহলে তার দল চার পয়েন্ট সুবিধা পাবে। এক্ষেত্রে ম্যারেজ যদি কল যাদের কাছে রয়েছে, তারা পান। তাহলে বিপক্ষকে আরো চার পয়েন্ট বেশি তুলতে হবে। আর যদি কলকারী দলের বিপক্ষ দলের কাছে ম্যারেজ থাকে। তাহলে তাদের চার পয়েন্ট কম তুলতে হবে। ট্রাম দেখার সময় যদি ম্যারেজ বা পেয়ার এর কোন একটি না থাকে, তবে এ নিয়ম কার্যকরী হবে না। এবং ট্রাম দেখার পর কেউ যদি ভুলেও পেয়ার খেলে ফেলে তাহলেও তার দল ম্যারেজ বা পেয়ার এর সুবিধা হারাবেন। ট্রাম দেখার পর যে খেলোয়াড় তা দেখতে চেয়েছিলেন। তিনি চাইলে ট্রাম করতেও পারেন অথবা অন্য যে কোন কার্ড দিতে পারেন। ট্রাম করতেই হবে এমন কোন কথা নেই। অনেকে এভাবেও খেলেন যে কেউ যদি সেট ফলো করতে না পারেন, তাহলে তিনি যে কোন কার্ড দিতে পারেন ট্রাম না দেখেই। কোন নিয়মে খেলা হবে তা শুরুতেই ঠিক করে নেয়া ভাল। ট্রাম অবশ্যই দেখতে হবে নাকি না দেখেও চলবে। এভাবে ৮টি কার্ড খেলা হয়ে গেলে স্কোর গুণতে হবে। ৬। স্কোরিং: ৮টি কার্ড খেলার পর দু দল তাদের যেতা সেট গুল থেকে পাওয়ার কার্ডগুল গুনবেন। ধরা যাক বি এবং সি দলের মধ্যে বি দল ১৯ এ খেলাটি নিতে পেরেছিল। তাহলে সি দলকে তুলতে হবে ১০। সি দল যদি তা তুলতে পারে। তাহলে বি দল হেরে যাবে। আর না পারলে সি দল হারবে। এভাবে বি দল যদি ২০ এ খেলা নিয়ে থাকে, তবে সি দলকে তুলতে হবে ৯। যে দল বেশি কলে খেলা নিবে, বিপক্ষকে তত কম তুলতে হবে। ৭।ডাবল ও রিডাবলঃ যে দলের কাছে কল থাকবে তারা যদি জিতে যায়, তবে তাদের কাছে থাকা ৬ নম্বর কার্ড এর লাল কার্ড এ এক প্লাস দেখান হবে। যদি তারা ডাবলে জিতে, তবে দুই প্লাস, আর যদি তারা রিডাবলে জিতে তাহলে চার প্লাস দেখান হবে। যদি কোন দল সেটে এ জয়ী হয়। তবে যে দলই কল নিয়ে থাকুক না কেন। জয়ী দল পাবে ছয় পয়েন্ট। আর কলে যেতা দল হেরে গেলে অনুরুপে কালো কার্ড থেকে এক, ডাবল এ দুই এবং রিডাবলে চার মাইনাস দেখাবে।এক্ষেত্রে যারা কালার করবে তারা ডাবল ও রিডাবল এর নো পিট দিলে যথাক্রমে ৩(+),৫(+) হবে।ডাক না উঠলে ৩(-),৫(-) হবে। ৮। সেভেন কার্ডঃ যদি কেউ মনে করেন যে তিনি বেশি ভাল কার্ড পাননি কিন্তু কলে জিতে গিয়েছেন। তিনি ইচ্ছা করলে সেভেন কার্ড এ ট্রাম বা কালার করতে পারেন। এক্ষেত্রে বিড জেতার পর বাকী চারটি কার্ড সবাইকে দেয়া হবে, শেষের চারটি কার্ডের মধ্যে থেকে মদ্ধ্যখানের দুটি কার্ড এর যে কোন একটি কার্ড নিয়ে তা দেখে বাদ হয়ে যাওয়া কার্ডগুল (২ থেকে ৫) এর স্তুপের নিচে রেখে দিবেন। ট্রাম দেখতে চাইবার পর সেখান থেকে সেই কার্ডটি তিনি সবাইকে দেখিয়ে তার হাতের কার্ডের সাথে যোগ করবেন।
৯।যারা কালার করবে তাদের ১৯ এ ম্যারিস লাগবে।বিপরীত দলের ম্যারিস লাগলে ৪(+) হবে।
১০। শুধু নো পিটে ডাক উঠলে ২(+),না উঠলে ২(-) হবে। খেলা বাতিলঃ
১. পুরো খেলায় যদি কালার কার্ড দেখা না হয়।কমপক্ষে ২লিড আগে কালার না দেখলে।
২. বিডের বিপরীতে থাকা দল যদি প্রয়োজনীয় পয়েন্ট তুলে ফেলে।
৩. সব কার্ড খেলা হয়ে যায় অথচ ট্রাম বা কালার কার্ড দেখা হয়নি।
৪। বিডের বিপরীত দলের কাছে কোন পয়েন্ট যেমনঃJ,9,A,10 এর একটিও না থাকে।
৫।আটটি কার্ডের মধ্যে কোন পয়েন্ট না থাকে।
তাহলে খেলাটি বাতিল হবে। এ হল মুটামুটি টুয়েন্টি কার্ড খেলার নিয়ম। বন্ধুরা মিলে খেলে দেখতে পারেন। তবে আনন্দের জন্যে খেলাই ভাল
হবে।
তেজস্ক্রিয় কার্বনভিত্তিক কালনিরূপণ
গত পঞ্চাশ হাজার বছর ধরে বায়ুমণ্ডলে -এর অনুপাত কী ছিল তা নির্ধারণ করতে ১৯৬০ সাল থেকে গবেষণা চলছে। একটি ক্রমাঙ্কন বক্ররেখা আকারে প্রাপ্ত তথ্য এখন একটি নমুনায় তেজস্ক্রিয় কার্বনের প্রদত্ত পরিমাপকে নমুনার ক্যালেন্ডার বয়সের অনুমানে রূপান্তর করতে ব্যবহৃত হয়। বিভিন্ন ধরনের জীবের অনুপাত (ভগ্নাংশ) ও সমগ্র জীবমণ্ডল জুড়ে -এর বিভিন্ন মাত্রার (জলাধার প্রভাব) জন্য অন্যান্য সংশোধন করা আবশ্যক। কয়লা ও তেলের মতো জীবাশ্ম জ্বালানী পোড়ানো এবং ১৯৫০-এর ও ১৯৬০-এর দশকে করা মাটির উপরিভাগের পারমাণবিক পরীক্ষা থেকে অতিরিক্ত জটিলতা আসে। যেহেতু জৈব পদার্থসমূহকে জীবাশ্ম জ্বালানীতে রূপান্তর করতে যে সময় লাগে, তা সনাক্তযোগ্য মাত্রার নিচে ক্ষয় হতে  যে সময় লাগে তার চেয়ে অনেক বেশি, জীবাশ্ম জ্বালানীতে  প্রায় থাকে না। ফলস্বরূপ, ১৯তম শতকের শেষের দিকে,  অনুপাতে লক্ষণীয়ভাবে হ্রাস পেয়েছিল, কারণ জীবাশ্ম জ্বালানী পোড়ানো থেকে উৎপন্ন কার্বন ডাই অক্সাইড বায়ুমণ্ডলে জমা হতে শুরু করেছিল। বিপরীতভাবে, পারমাণবিক পরীক্ষা বায়ুমণ্ডলে -এর পরিমাণ বৃদ্ধি করে, যা পারমাণবিক পরীক্ষার আগে বায়ুমণ্ডলে উপস্থিত পরিমাণের প্রায় দ্বিগুণ পরিমাণে ১৯৬৫ সালে সর্বোচ্চে পৌঁছেছিল।
তেজস্ক্রিয় কার্বনের পরিমাপ মূলত বিটা-গণনা যন্ত্র দ্বারা করা হয়েছিল, যা একটি নমুনায় পরমাণু ক্ষয় করে নির্গত বিটা বিকিরণের পরিমাণ গণনা করে। অতি সম্প্রতি, এক্সেলারেটর মাস স্পেকট্রোমেট্রি পছন্দের পদ্ধতি হয়ে উঠেছে; এটি নমুনার সমস্ত  পরমাণুকে গণনা করে এবং শুধুমাত্র পরিমাপের সময় ক্ষয় হওয়া মাত্র কয়েকটি ব্যতীত; তাই এটি অনেক ছোট নমুনার সাথে ব্যবহার করা যেতে পারে (স্বতন্ত্র উদ্ভিদের বীজের মতো ছোট), এবং অনেক দ্রুত ফলাফল দেয়। তেজস্ক্রিয় কার্বনভিত্তিক কালনিরূপণের বিকাশ প্রত্নতত্ত্বের উপর গভীর প্রভাব ফেলেছে। পূর্ববর্তী পদ্ধতির তুলনায় প্রত্নতাত্ত্বিক স্থানসমূহের মধ্যে আরও সঠিক সময় নির্ণয় করার অনুমতি দেওয়ার পাশাপাশি, এটি অনেক প্রাচীন ঘটনার তারিখগুলির তুলনা করার অনুমতি দেয়। প্রত্নতত্ত্বের ইতিহাস প্রায়ই এর প্রভাবকে "তেজস্ক্রিয় কার্বন বিপ্লব" হিসাবে উল্লেখ করে। তেজস্ক্রিয় কার্বনভিত্তিক কালনিরূপণের প্রাগৈতিহাসিক যুগের মূল পরিবর্তনসমূহওগুলির তারিখ বের করতে সাহায্য করেছে, যেমন শেষ বরফ যুগের শেষ এবং বিভিন্ন অঞ্চলে নব্যপ্রস্তরযুগ ও ব্রোঞ্জ যুগের শুরু।
ইতিহাস
বার্কলির রেডিয়েশন ল্যাবরেটরির মার্টিন কামেন ও স্যামুয়েল রুবেন বায়োমেডিকাল গবেষণায় মূল্যবান হওয়ার জন্য যথেষ্ট অর্ধ-জীবন সহ জৈব পদার্থের সাধারণ উপাদানগুলির মধ্যে কোনো আইসোটোপ আছে কিনা তা নির্ধারণ করার জন্য ১৯৩৯ সালে পরীক্ষা শুরু করেন। তারা পরীক্ষাগারের সাইক্লোট্রন এক্সিলারেটর ব্যবহার করে সংশ্লেষিত করেন ও শীঘ্রই আবিষ্কার করেন যে পরমাণুর অর্ধ-জীবন আগে যা ভাবা হয়েছিল তার চেয়ে অনেক বেশি। এটি ফিলাডেলফিয়ার ফ্র্যাঙ্কলিন ইনস্টিটিউটে নিযুক্ত সার্জ এ. কর্ফের একটি ভবিষ্যদ্বাণী দ্বারা অনুসরণ করা হয়েছিল, যে উপরের বায়ুমণ্ডলে -এর সঙ্গে তাপীয় নিউট্রনের মিথস্ক্রিয়া  তৈরি করবে।  পূর্বে মনে করা হয়েছিল, যে -এর সঙ্গে ডিউটরন দ্বারা মিথস্ক্রিয়া করে  তৈরি হওয়ার সম্ভাবনা বেশি। দ্বিতীয় বিশ্বযুদ্ধের কিছু সময়ে, উইলার্ড লিব্বী, যিনি তখন বার্কলেতে ছিলেন, কর্ফের গবেষণা সম্পর্কে জানতে পেরেছিলেন ও ধারণা করেছিলেন, যে কালনিরূপণ করার জন্য তেজস্ক্রিয় কার্বন ব্যবহার করা সম্ভব হতে পারে।
লিব্বী ১৯৪৫ সালে শিকাগো বিশ্ববিদ্যালয়ে চলে আসেন, যেখানে তিনি তেজস্ক্রিয় কার্বনভিত্তিক কালনিরূপণ নিয়ে কাজ শুরু করেন। তিনি ১৯৪৬ সালে একটি গবেষণাপত্র প্রকাশ করেছিলেন, যেখানে তিনি প্রস্তাব করেছিলেন যে জীবিত পদার্থের কার্বন -এর পাশাপাশি অ-তেজস্ক্রিয় কার্বন অন্তর্ভুক্ত করতে পারে। লিব্বী ও বেশ কয়েকজন সহযোগী বাল্টিমোরের পয়ঃনিষ্কাশন কাজ থেকে সংগৃহীত মিথেন নিয়ে পরীক্ষা চালিয়ে যান এবং তাদের নমুনাসমূহকে আইসোটোপিকভাবে সমৃদ্ধ করার পরে তারা দেখাতে সক্ষম হন যে নমুনাসমূহের মধ্যে রয়েছে। বিপরীতে, পেট্রোলিয়াম থেকে তৈরি মিথেন তার বয়সের কারণে কোনও তেজস্ক্রিয় কার্বন কার্যকলাপ দেখায়নি। ফলাফলসমূহ ১৯৪৭ সালে সায়েন্সের একটি গবেষণাপত্রে সংক্ষিপ্ত করা হয়েছিল, যেখানে লেখক মন্তব্য করেছিলেন যে তাদের ফলাফলসমূহ বোঝায় যে জৈব উৎসের কার্বন ধারণকারী উপকরণসমূহের বয়স নির্ধারণ করা সম্ভব হবে।
ইংরেজ বাজার সমষ্টি উন্নয়ন ব্লক
ইংরেজ বাজার সমষ্টি উন্নয়ন ব্লকটি ভারতের পশ্চিমবঙ্গ রাজ্যের মালদহ বিভাগে অবস্থিত মালদহ জেলার মালদা সদর মহকুমাতে রয়েছে।
ইতিহাস
বাংলায় ইংরেজদের আগমনের পর ব্রিটিশ বাহিনী পণ্যসামগ্রী বিপণন এবং অর্থনৈতিক উন্নতির আন্দাজ করে নতুন শহর মালদা, ইংরেজ বাজারের ওপর নিজেদের দৃষ্টি নিবদ্ধ করেন। পার্শ্ববর্তী পূর্বতন পূর্ণিয়া, দিনাজপুর এবং রাজশাহী জেলার কিছু কিছু অংশ নিয়ে ১৮১৩ খ্রিস্টাব্দে গঠন করা হয় নতুন মালদহ জেলা। ১৮৩২ খ্রিস্টাব্দে মালদহ জেলার জন্য আলাদা রাজস্ব বিভাগ প্রতিষ্ঠা করা হয় এবং একজন পূর্ণ ম্যাজিস্ট্রেট এবং কালেক্টর নিযুক্ত করা হয় ১৮৫৯ খ্রিস্টাব্দ ‌নাগাদ। ১৮৭৬ খ্রিস্টাব্দ অবধি মালদহ জেলা রাজশাহী বিভাগের (বর্তমান জলপাইগুড়ি বিভাগ, রায়গঞ্জ মহাকুমা, দক্ষিণ দিনাজপুর জেলা, রংপুর বিভাগ ও রাজশাহী বিভাগ) অন্তর্গত ছিল। তারপর ১৯০৫ খ্রিস্টাব্দ অবধি জেলাটিকে ভাগলপুর বিভাগের (বর্তমান ইসলামপুর মহকুমা, পূর্ণিয়া বিভাগ, কোশী বিভাগ, মুঙ্গের বিভাগ, ভাগলপুর বিভাগ, সাঁওতাল পরগনা বিভাগ) অন্তর্ভুক্ত করা হয়‌। ১৯০৫ খ্রিস্টাব্দে এটি আবার রাজশাহী বিভাগে অন্তর্ভুক্ত করা হয়। ১৯৪৭ খ্রিস্টাব্দে ভারত বিভাজনের পর রেডক্লিফ লাইনের পরিকল্পনা অনুসারে পূর্বতন মালদহ জেলার পূর্বের নবাবগঞ্জ মহকুমাটি পূর্ব পাকিস্তানে (বাংলাদেশ) চলে যায় এবং মালদহ সদর ও চাঁচল মহকুমা দুটি ভারতে মালদহ জেলা রূপে আত্মপ্রকাশ করে।
ভূগোল
ইংরেজ বাজার সমষ্টি উন্নয়ন ব্লক এর উত্তর দিকে রয়েছে রতুয়া ২ সমষ্টি উন্নয়ন ব্লক, পূর্ব দিকে রয়েছে পুরানো মালদা সমষ্টি উন্নয়ন ব্লক, পশ্চিম দিকে রয়েছে মানিকচক এবং কালিয়াচক ২ সমষ্টি উন্নয়ন ব্লক, দক্ষিণ দিকে রয়েছে কালিয়াচক ১ এবং কালিয়াচক ৩ সমষ্টি উন্নয়ন ব্লক এছাড়াও আন্তর্জাতিকভাবে ব্লকটির দক্ষিণ পূর্ব প্রান্তে রয়েছে বাংলাদেশের চাঁপাইনবাবগঞ্জ জেলার ভোলাহাট উপজেলা ও শিবগঞ্জ উপজেলা।
ইংরেজ বাজার সমষ্টি উন্নয়ন ব্লকটি ২৪৭.৭০ বর্গ কিলোমিটার জুড়ে বিস্তৃত। এখানে একটি পঞ্চায়েত সমিতি এগারটি গ্রাম পঞ্চায়েত ১৬৯ টি গ্রাম সংসদ ১৩৫ টি মৌজা এবং ১০৮ টি জনাধিষ্ঠিত গ্রাম রয়েছে। ইংরেজবাজার পুলিশ স্টেশন এই ব্লকটির উপর নিয়ন্ত্রণ করে। লোকটি সদর মালদা শহরে অবস্থিত।
মহদীপুর গ্রামটি‌ ইংরেজ বাজার সমষ্টি উন্নয়ন ব্লকের অন্তর্ভুক্ত বাংলাদেশ-ভারত সীমান্তে অবস্থিত একটি সীমান্ত চেকপয়েন্ট, যা বাংলাদেশের চাঁপাইনবাবগঞ্জ জেলার সোনামসজিদ অঞ্চলের বিপরীতে ভারতীয় দিকে রয়েছে৷
ইংরেজ বাজার সমষ্টি উন্নয়ন ব্লক এর গ্রাম পঞ্চায়েতগুলি হলো: শোভানগর, মিল্কি, বিনোদপুর, অমৃতি, ফুলবাড়ীয়া, কাজিগ্রাম, যদুপুর ১, যদুপুর ২, মহদীপুর, কোতোয়ালি এবং নরহট্ট।
জনসংখ্যা
২০১১ খ্রিস্টাব্দের ভারতের জনগণনা অনুসারে ইংরেজ বাজার সমষ্টি উন্নয়ন ব্লকের মোট জনসংখ্যা ২৭৪,৬২৭ জন যার ২৪২,৭৯৭ জন গ্রামীণ এবং ৩১,৮৩০ জন শহরবাসী। ব্লকটিতে ১৪০,৯৩২ জন পুরুষ এবং ১৩৩,৬৯৫ জন মহিলা অর্থাৎ প্রতি হাজার পুরুষে ৯৪৯ জন মহিলা থাকেন। ছয় বৎসর অনূর্ধ্ব শিশু সংখ্যা ৩৯,৭২১। ব্লকের ১৭.৩১ শতাংশ অর্থাৎ ৪৭,৫৩২ জন তপশিলি জাতি এবং ১.৮৯ শতাংশ অর্থাৎ ৫,১৮৭ জন তপশিলি উপজাতি সম্প্রদায়ের অন্তর্ভুক্ত।
মেলান্দহ উপজেলা
মেলান্দহ বাংলাদেশের জামালপুর জেলার অন্তর্গত একটি উপজেলা। এটি ১১টি ইউনিয়ন এবং দুইটি পৌরসভা নিয়ে গঠিত। এটি ময়মনসিংহ বিভাগের অধীন জামালপুর জেলার ৭ টি উপজেলার একটি এবং এটি জেলার মধ্যভাগে অবস্থিত। মেলান্দহ উপজেলার উত্তরে ইসলামপুর উপজেলা, দক্ষিণে জামালপুর সদর উপজেলা ও মাদারগঞ্জ উপজেলা, পূর্বে জামালপুর সদর উপজেলা, শেরপুর জেলার শেরপুর সদর উপজেলা ও ইসলামপুর উপজেলা, পশ্চিমে মাদারগঞ্জ উপজেলা ও ইসলামপুর উপজেলা।
ইংরেজ বাজার সমষ্টি উন্নয়ন ব্লক
জনসংখ্যা
২০১১ খ্রিস্টাব্দের জনগণনাসহ ইংরেজবাজার ব্লকের জনগণনা শহর গুলি হল যথাক্রমে: মিল্কি শহর (১২,৫৮১), সোনাতলা (১০,৫৮৯) এবং বাগবাড়ী (৮,৬৬২).
মেলান্দহ উপজেলা
ব্রিটিশ শাসনামলে ১৯২৫ সালে মেলান্দহ থানা গঠিত হয়। বাংলাদেশ স্বাধীনতা লাভের পর ১৯৮৩ সালে মেলান্দহ উপজেলা প্রতিষ্ঠিত হয়। বাংলাদেশ জাতীয় সংসদ নির্বাচনে মেলান্দহ উপজেলা জামালপুর-৩ সংসদীয় আসনের অন্তর্ভুক্ত । এ আসনটি জাতীয় সংসদে ১৪০ নং আসন হিসেবে চিহ্নিত।
ইংরেজ বাজার সমষ্টি উন্নয়ন ব্লক
জনসংখ্যা
এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: উত্তর চণ্ডীপুর (৮,৮০৭), ভবানীপুর (১১,৯৩০), খাসকোল (৯,৭৫২), সাতটারী (১০,৫৩৮), আটগামা (৭,২৪৭), নিয়ামতপুর (১১,০৮৯), ফুলবাড়ীয়া (৫,০৯৭), নঘরিয়া (৬,৪০৮), লক্ষ্মীঘাট (৫,৫৪৩), জোত বসন্ত (১১,৪৩৮), আনন্দীপুর (৪,৭৯৮), মাদাপুর (৭,৯৬২), উত্তর যদুপুর (৫,৯১১), দক্ষিণ যদুপুর (৫,৬২৩), বড় ফুলবাড়ী (৪,৮৫৪), টিয়াকাটি (৪,৩৭৮) এবং মহদীপুর (৮,৬৩৮).
মেলান্দহ উপজেলা
মেলান্দহ উপজেলার আয়তন ২৫৮.৩২ বর্গ কিলোমিটার এবং জনসংখ্যা ২০১১ সনের আদম শুমারী অনুযায়ী ৩,১৩,১৮২ জন। পুরষ ও নারীর অনুপাত ১০০ঃ৯৭, জনসংখ্যার ঘনত্ব প্রতি বর্গ কিলোমিটারে ১২১২ জন, শিক্ষার হার ৩৫.৭%।
ইংরেজ বাজার সমষ্টি উন্নয়ন ব্লক
জনসংখ্যা
এছাড়াও এই ব্লকের দুটি গুরুত্বপূর্ণ গ্রাম হল: বিনোদপুর (৫৯৫) এবং নরহট্ট (১,১০৭).
প্রতি দশকে জনসংখ্যা বৃদ্ধির হার
মেলান্দহ উপজেলা
পটভূমি
মেলান্দহ উপজেলার প্রাচীন ইতিহাসে হযরত শাহ কামাল (র.) এর নাম বিশেষভাবে উল্লেখযোগ্য। ১৫০৩ সালে হযরত শাহ কামাল মধ্যপ্রাচ্যের ইয়েমেন প্রদেশ থেকে ধর্মপ্রচারের উদ্দেশ্যে এই অঞ্চলে আগমন করেন। তিনি দুরমুট ইউনিয়নে ব্রহ্মপুত্র নদের তীরে অবস্থান গ্রহণ করেন। বর্তমানে সেখানে হযরত শাহ কামালের (র.) মাজার রয়েছে। প্রতি বছর ১লা বৈশাখ থেকে ৩১শে বৈশাখ পর্যন্ত মাসব্যাপী মেলাও অনুষ্ঠিত হয়।
ইংরেজ বাজার সমষ্টি উন্নয়ন ব্লক
জনসংখ্যা
বি দ্র: ইংলিশ বাজার সমষ্টি উন্নয়ন ব্লকের সহিত মালদহ জেলা ও পশ্চিমবঙ্গের জনসংখ্যা বৃদ্ধির হার এর তুলনামূলক গ্রাফ
২০০১ থেকে ২০১১ খ্রিস্টাব্দে মধ্যে ইংরেজবাজার সমষ্টি উন্নয়ন ব্লকে জনসংখ্যা বৃদ্ধির হার ২১.৩৯ শতাংশ। ব্লকটির সাথে বাংলাদেশের সীমান্ত থাকার দরুন বিভিন্ন সময়ে বাংলাদেশ থেকে ভারতে অবৈধ অভিবাসনের একাধিক প্রতিবেদন সামনে এসেছে।
মেলান্দহ উপজেলা
পটভূমি
মেলান্দহের নামকরণের সঠিক ইতিহাস পাওয়া যায় না। স্থানীয়ভাবে প্রচলিত কিংবদন্তি থেকে অনুমান করা হয় যে, এ অঞ্চলে অতীতে ‘মেলা' বা অনেক ‘দহ’ বা জলাশয় ছিল। এই ‘মেলা’ ও ‘দহে’র মিলিত  উচ্চারণেই ’মেলান্দহ’ নামের উদ্ভব হয়েছে। আবার কেউ কেউ মনে করেন কয়েকটি দহের মিলনস্থলে এ স্থানটি গড়ে উঠেছে বলে এর নাম মিলন্দহ> মিলান্দহ> মেলান্দহ হয়েছে। ‘মেলান্দহ’ নামের ব্যাপারে অন্য একটি ধারণাও প্রচলিত আছে। এ অঞ্চলে একটি মৌজার নাম ছিল মেলান্দহ। এ মৌজার নামেই পরবর্তীকালে এই অঞ্চলের নাম মেলান্দহ হয়েছে বলে কেউ কেউ মনে করেন।
ইংরেজ বাজার সমষ্টি উন্নয়ন ব্লক
সাক্ষরতা
সর্বশেষ ২০১১ খ্রিস্টাব্দে জনগণনা অনুসারে ইংরেজ বাজার সমষ্টি উন্নয়ন ব্লক এ মোট স্বাক্ষর সংখ্যা ১৪৮,০৬১ জন যা ব্লকটির ছয় বৎসরোর্ধ্ব জনসংখ্যার   ৬৩.০৩ শতাংশ, যেখানে পুরুষ সাক্ষরতার হার ৬৬.৯৬ শতাংশ অর্থাৎ ৮০,৮৪৮ জন এবং নারী সাক্ষরতার হার ৫৮.৮৮ শতাংশ অর্থাৎ ৬৭,২১৩ জন।
ভাষা ও ধর্ম
মালদহ সদর মহকুমার বিভিন্ন ব্লক ও দুটি শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ :